1994κ98246

|  |
| --- |
| **ΥΑ 982//1994 (ΥΑ 98246 ΦΕΚ Β 732 1994): Καθορισμός Δικαιωμάτων συμβολαιογράφων (71935)** |

|  |  |
| --- | --- |
| **Αρθρο** | **0** |

 Αριθ. 98246/Β732/1994 Καθορισμός Δικαιωμάτων

 συμβολαιογράφων.

 ΟΙ ΥΠΟΥΡΓΟΙ

 ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ

 ΚΑΙ ΔΙΚΑΙΟΣΥΝΗΣ

 `Εχοντας υπόψη τις διατάξεις:

 1) Του άρθρου 6 του Ν. 1558/85 (ΦΕΚ 137/Α/1985).

 2) Της παρ. 1 του άρθρου 95 του Ν. 670/77 "περί Κώδικος

 Συμβολαιογράφων".

 3. Το γεγονός ότι από τις διατάξεις αυτής της απόφασης δεν

 προκαλείται δαπάνη εις βάρος του κρατικού προϋπολογισμού.

 4) Την αριθ. 2044/94 απόφαση της Επιτροπής τιμών και Εισοδημάτων:

 Καθορίζουμε τα δικαιώματα των συμβολαιογράφων ως εξής:

|  |
| --- |
|  |
| **Αρθρο** | **1** |
| **Σύνδεση με Νομολογία και Αρθρογραφία** | **3** |

 `Αρθρο 1

 Για τη σύνταξη παντός συμβολαιογραφικού εγγράφου ο Συμβολαιογράφος

 παίρνει σαν αμοιβή:

 α) Πάγιο δικαίωμα δραχμές οκτακόσιες (800).

 β) Επί πλέον της αμοιβής αυτής και προκειμένου για πράξεις το

 αντικείμενο των οποίων αποτιμάται σε χρήμα, αναλογικό δικαίωμα, σε

 ποσοστό κανονιζόμενο με βάση τη δηλουμένη στο συμβόλαιο αξία του

 αντικειμένου της σύμβασης ή την καθοριζόμενη από την αρμοδία αρχή με-

 γαλύτερη αξία τρία τοις εκατό (3%) για το μέχρι εκατόν είκοσι χιλιάδων

 δραχμών (120.000) ποσό της αξίας του αντικειμένου της σύμβασης και ένα

 και είκοσι τοις εκατό (1,20%) για πέραν των εκατόν είκοσι χιλιάδων

 (120.000) δρχ. ποσό.

|  |
| --- |
|  |
| **Αρθρο** | **2** |

 `Αρθρο 2

 1. Κατ` εξαίρεση του ορισμού του άρθρου 1 της παρούσας τα

 δικαιώματα των συμβολαιογράφων επί των κατωτέρω αναφερομένων πράξεων

 καθορίζονται ως εξής:

 α) Για κάθε ενέργεια πλειστηριασμού πάγιο δικαίωμα χίλιες (1000)

 δραχμές και αναλογικό σε ποσοστό πέντε τοις εκατό (5%) επί του

 πλειστηριάσματος. Το ποσό αυτό καταβάλλεται από τον τελευταίο

 υπερθεματιστή και δεν μπορεί να είναι μικρότερο των τριών χιλιάδων

 (3.000) δρχ. ούτε μεγαλύτερο των δέκα επτά χιλιάδων (17.000) δραχμών.

 Επί περισσοτέρων του ενός υπερθεματιστών διαφόρων ακινήτων

 καταβάλλεται από τον καθένα απ` αυτούς το επί του οικείου

 πλειστηριάσματος δικαίωμα. Σε περίπτωση ματαίωσης του πλειστηριασμού

 λόγω αναστολής ή αναβολής μετά την έκδοση από τον Συμβολαιογράφο του

 προγράμματος σε τρεις χιλιάδες (3.000) δρχ. και για κάθε με-

 ταγενέστερη ματαίωση για τον ίδιο λόγο σε χίλιες πεντακόσιες (1.500)

 δραχμές.

 β) Για τη σύνταξη πίνακα κατάταξης σε δύο χιλιάδες πεντακόσιες

 (2.500) έως δέκα χιλιάδες (10.000) δραχμές.

 γ) Για τη σύνταξη απογραφής πάγιο δικαίωμα διακόσιες (200) δρχ. και

 αναλογικό σε ποσοστό τρία τοις εκατό (3%) επί της αξίας της

 απογραφομένης περιουσίας μέχρι του ποσού των δέκα πέντε χιλιάδων

 (15.000) δρχ., πέραν δε του ποσού αυτού δύο τοις εκατό (2%) σε βάρος

 των δικαιούχων. Το αναλογικό αυτό δικαίωμα δεν μπορεί να είναι κατώτερο

 των δύο χιλιάδων (2.000) δρχ. ούτε ανώτερο των δέκα χιλιάδων (10.000)

 δραχμών. Ο υπολογισμός δε του δικαιώματος αυτού γίνεται επί του μετά

 την αφαίρεση των αποδεδειγμένων χρεών υπολοιπομένου ποσού του

 ενεργητικού.

 δ) Για τη σύνταξη δημόσιας διαθήκης σε δρχ. δύο χιλιάδες (2.000)

 μέχρι δέκα πέντε χιλιάδες (15.000) και για κάθε πρόσθετο φύλλο σε

 εξακόσιες (600) δρχ. μέχρι 10 φύλλα και σε πεντακόσιες (500) δραχμές

 για κάθε επόμενο.

 ε) Για την κατάθεση μυστικής διαθήκης σε δρχ. χίλιες (1.000) έως

 δυόμιση χιλιάδες (2.500), για την κατάθεση δε ιδιογράφου διαθήκης σε

 χίλιες (1.000) δραχμές.

 στ) Για τη δημοσίευση κάθε διαθήκης δημόσιας ή κατατεθειμένης,

 μυστικής ή ιδιογράφου σε δύο χιλιάδες (2.000) δρχ., επί πλέον ο

 Συμβολαιογράφος λαμβάνει έξοδα κινήσεως σε περιπτώσεις μεταβάσεως εκτός

 της έδρας του για δημοσίευση μυστικής ή εκτάκτου διαθήκης κατ` επιταγή

 του άρθρου 1769 του Α.Κ.

 ζ) Επί καταστατικών Ανωνύμων Εταιρειών πάγιο δικαίωμα δύο χιλιάδων

 (2.000) δραχμών και αναλογικό δικαίωμα σε ποσοστό δύο τοις εκατό (2 %)

 επί του Μετοχικού Κεφαλαίου μη δυναμένου να υπερβεί τις εβδομήντα πέντε

 χιλιάδες (75.000) δραχμές.

 η) Για πράξεις που συντάσσονται επί παγίου τέλους χαρτοσήμου σε δύο

 χιλιάδες (2.000) δρχ. για το πρώτο φύλλο και εξακόσιες (600) δρχ. για

 κάθε πρόσθετο φύλλο ή αντίγραφο μέχρι 10 φύλλα και πεντακόσιες (500)

 δραχμές για κάθε επόμενο. Εξαιρούνται: α) τα πληρεξούσια των δημοσίων

 υπαλλήλων, των συνταξιούχων του δημοσίου και των θυμάτων πολέμου καθώς

 και τα πληρεξούσια προς λήψη συντάξεων, μερίσματος και κάθε άλλου ποσού

 που καταβάλλεται από τα κάθε είδους Ταμεία, Ιδρύματα, ή Οργανισμούς

 Προνοίας ή Ασφαλίσεων επί των οποίων το δικαίωμα περιορίζεται στο μισό

 αυτού και β) τα διαμαρτυρικά επί των οποίων τα δικαιώματα καθορίζονται

 σε πεντακόσιες (500) δρχ. για το πρώτο φύλλο και σε διακόσιες (200)

 δρχ. για κάθε πρόσθετο φύλλο.

 Ως πράξεις επί παγίου τέλους χαρτοσήμου που συντάσσονται για την

 απόληψη των κατά το εδάφιο αυτό δικαιωμάτων νοούνται μόνο τα

 πληρεξούσια, διαμαρτυρικά, πράξεις καταθέσεων εγγράφων, ένορκοι

 βεβαιώσεις ή έκδοση απογράφου. Επίσης δε οι πράξεις που ανάγονται σε

 εξόφληση ή επανάληψη συμβολαίων για τα οποία προπληρώθηκε το τέλος της

 σύμβασης και τα δικαιώματα του συμβολαιογράφου κατά την αρχική

 κατάρτιση αυτών και οι πράξεις γενικά οι οποίες συντάσσονται επί παγίου

 τέλους, λόγω μη καθορισμού σ` αυτές της αξίας του αντικειμένου των.

 θ) Για τη σύνταξη σύστασης οριζοντίου ιδιοκτησίας η σύνταξη

 κανονισμού πολυκατοικιών σε δραχμές χίλιες (1.000) μέχρι δέκα έξι

 χιλιάδες (16.000). Για κάθε πρόσθετο φύλλο και για καθένα από τα

 αντίγραφα και μέχρι δέκα (10) φύλλα σε εξακόσιες δραχμές (600), για

 κάθε δε πέραν τούτων φύλλο σε πεντακόσιες (500) δραχμές.

 ι) Για τη σύνταξη δήλωσης αποδοχής κληρονομίας ή κληροδοσίας σε

 δραχμές χίλιες (1.000) έως οκτώ χιλιάδες (8.000).

 ια) Για τα προσύμφωνα σε εξακόσιες (600) δραχμές κατά φύλλο μέχρι

 δέκα (10) φύλλα και για κάθε πέραν τούτων πρόσθετο φύλλο σε πεντακόσιες

 (500) δραχμές.

 ιβ) Για το προσύμφωνο με αρραβώνα εκτός του παγίου δικαιώματος του

 προηγουμένου σε αναλογικό δικαίωμα κατά το εδάφιο β του άρθρου 1, το

 οποίο προσδιορίζεται εκ του καταβληθέντος ποσού ή μέχρι του οριστικού

 συμβολαίου καταβλητέου αρραβώνα.

 Τα τελευταία αυτά αναλογικά δικαιώματα συμψηφίζονται κατά τη σύνταξη

 του εμπροθέσμως συντασσομένου οριστικού συμβολαίου αφού αφαιρεθεί ο

 αρραβώνας που καταβλήθηκε κατά τη σύνταξη του προσυμφώνου αρραβώνα.

|  |
| --- |
|  |
| **Αρθρο** | **3** |

 `Αρθρο 3

 1. Τα δικαιώματα του Συμβολαιογράφου ορίζονται περαιτέρω ως εξής:

 α) Για τα εκδιδόμενα αντίγραφα περιλήψεις και πιστοποιήσεις σε

 εξακόσιες (600) δραχμές μέχρι δέκα (10) φύλλα και σε πεντακόσιες (500)

 για κάθε επόμενο.

 β) Για κάθε πρόσθετο φύλλο των συντασσομένων συμβολαίων και εκθέσεων

 απογραφών σε εξακόσιες (600) δρχ. μέχρι δέκα (10) φύλλα και σε

 πεντακόσιες (500) για κάθε επόμενο.

 γ) Για κάθε πράξη που συντάσσεται κατόπιν αιτήσεως των συμβαλλομένων

 εκτός του γραφείου αυτών σε χίλιες (1.000) δρχ. για δε τις εκτός του

 δήμου ή της κοινότητας της έδρας σε δύο χιλιάδες (2.000) δραχμές.

 Για κάθε δε παρ` αυτού, κατόπιν αιτήσεως των συμβαλλομένων, επιμέλεια

 και κατάθεση εγγράφων στα Υποθηκοφυλακεία για μεταγραφή εγγράφων και

 εξάλειψη υποθήκης, άρση κατασχέσεως προσημειώσεως και διεκδικήσεως και

 μόνο, εφόσον ο ίδιος ο Συμβολαιογράφος δεν ασκεί τα καθήκοντα του

 Υποθηκοφύλακα, σε χίλιες (1.000) δραχμές.

 δ) Το δικαίωμα γενικά του Συμβολαιογράφου για οποιαδήποτε πράξη δεν

 μπορεί να είναι κατώτερο των διακοσίων (200) δραχμών.

 2. Για τα εκδιδόμενα από τα Αρχειοφυλακεία αντίγραφα το δικαίωμα

 ορίζεται σε τριακόσιες (300) δρχ. κατά φύλλο.

|  |
| --- |
|  |
| **Αρθρο** | **4** |

 `Αρθρο 4

 Τα δικαιώματα του Συμβολαιογράφου για την παράσταση προς εκτέλεση

 των οριζομένων στη διάταξη της παρ. 2 του άρθρου 32 του Ν. 2190

 καθηκόντων, ορίζονται σε τέσσερις χιλιάδες (4.000) δραχμές.

|  |
| --- |
|  |
| **Αρθρο** | **5** |

 `Αρθρο 5

 Εάν με το ίδιο συμβόλαιο καταρτίζονται περισσότερες δικαιοπραξίες τα

 δικαιώματα του Συμβολαιογράφου κανονίζονται για κάθε μία απ` αυτές

 ξεχωριστά.

|  |
| --- |
|  |
| **Αρθρο** | **6** |

 `Αρθρο 6

 1. Ο Συμβολαιογράφος υποχρεώνεται να καταβάλλει από τα δικαιώματά του

 στο Ταμείο Νομικών τα κατά τις ισχύουσες διατάξεις εκάστοτε οριζόμενα.

 2. Επίσης επί των Συμβολαιογραφικών εγγράφων εισπράττονται από τους

 Συμβολαιογράφους υπέρ του Ταμείου Νομικών ως δικαίωμα τα εκάστοτε

 οριζόμενα κατά τις ισχύουσες διατάξεις.

|  |
| --- |
|  |
| **Αρθρο** | **7** |

 `Αρθρο 7

 Για τα δικαιώματα των Συμβολαιογράφων, στις περιπτώσεις που υπόχρεος

 για την καταβολή αυτών είναι το δημόσιο, Ν.Π.Δ.Δ., η Τράπεζα της

 Ελλάδος και η Αγροτική Τράπεζα της Ελλάδος, θα εξακολουθήσει να ισχύε:

 η απόφαση αριθ. 2470/1978 (ΦΕΚ 56 τ. Β`/1978).

 Εξουσιοδοτείται ο Υπουργός Δικαιοσύνης να προβεί στις απαραίτητες

 ενέργειες για την υλοποίηση της απόφασης αυτής.

 Η απόφαση αυτή να δημοσιευθεί στην Εφημερίδα της Κυβερνήσεως.

 Αθήνα, 27 Σεπτεμβρίου 1994

 Ο ΥΠΟΥΡΓΟΣ

 ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ

 Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ

 ΔΙΚΑΙΟΣΥΝΗΣ

 ΓΕΩΡΓΙΟΣ ΚΟΥΒΕΛΑΚΗΣ